Reacția lui Dumitru Dragomir, după ce Daniel Niculae a fost luat de mascați
Daniel Niculae (41 de ani), președintele celor de la Rapid, a fost ridicat de autorități în cursul zilei de joi.
Din primele informații apărute în spațiul public, se pare că președintele celor de la Rapid ar avea calitatea de martor într-un amplu dosar al celor de la Serviciul de Arme, Explozivi și Substanțe Periculoase.
Dumitru Dragomir, fostul șef al Ligii Profesioniste de Fotbal, a reacționat după vestea cum că fostul atacant de la Rapid a fost ridicat de mascați în dimineața zilei de joi.
Dumitru Dragomir, după ce Daniel Niculae a fost luat de mascați
Fostul președinte al LPF are o impresie bună despre oficialul de la Rapid și condamnă, din nou, utilizarea materialelor pirotehnice pe stadioanele de fotbal.
"Eu am fost împotriva pocnitorilor și fumigenelor. În Anglia și Germania sunt interzise total pe stadioane, înțeleg că recent și în Italia s-a întâmplat asta. Numai niște descreierați consideră că e un spectacol să dai pocnitori.
Despre Daniel Niculae am o impresie bună, e un copil bun. Nu cred că se preta la prostii din astea, să ajute galeria să bage lucruri în stadion. Dar mai știi?! Poate voia să mulțumescă galeria cu un spectacol deosebit, s-ar putea să fi vrut asta. Dar nu-l iei cu mascații de acasă pentru așa ceva", a spus Dumitru Dragomir, la iAMSport.ro.
Rapid se află pe locul doi în clasamentul play-off-ului Superligii României cu 28 de puncte beneficiate după înjumătățire și îi suflă în ceafă FCSB-ului, care ocupă prima poziție cu 32 de puncte.
Urmăriți SPORT.RO și pe Google News